23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 748 της 4/10 Οκτ. 1978 (ΦΕΚ Α΄ 172) Περί συστάσεως κλάδου ΑΤ2 Διοικητικών παρά τω Ε.Τ.Μ.Ο.Α κατ’ εφαρμογήν του Νόμ. 765/1978. Έχοντες υπ’ όψιν: 1.Τας διατάξεις του άρθρ. 1 του Νόμ. 765/1978 «περί μονιμοποιήσεως των εκτάκτων υπαλλήλων των επανελθόντων εις την Υπηρεσίαν κατ’ εφαρμογήν του Νόμ. 193/1975, επιλογής ασφαλιστικού φορέως παρά των υπαγομένων εις τας διατάξεις του Ν.Δ. 874/1971, τροποποιήσεως και συμπληρώσεως του Νόμ. 103/1975 και ρυθμίσεως ετέρων τινών συνταξιοδοτικών θεμάτων». 2.Την απόφασιν του Πρωθυπουργού και του Υπουργού Οικονομικών υπ’ αριθ. 3676/932/78 (ΦΕΚ 498 Β΄) «περί αναθέσεως αρμοδιοτήτων στους Υφυπουργούς Οικονομικών». 3.Την υπ’ αριθ. 777/1978 γνωμοδότησιν του Συμβουλίου Επικρατείας, προτάσει των Υπουργών Προεδρίας Κυβερνήσεως, Οικονομικών και Δημοσίων Έργων, αποφασίζομεν: Άρθρον μόνον.-1.Συνιστάται, παρά τω Ειδικώ Ταμείω Μονίμων Οδοστρωμάτων Αθηνών, νέος Κλάδος ΑΤ2 Διοικητικών περιλαμβάνων μίαν θέσιν επί βαθμοίς 8ω-6ω, η οποία προστίθεται εις την οργανικήν σύνθεσιν του τακτικού προσωπικού, καταργουμένης αντιστοίχως από του διορισμού προς  πλήρωσιν  της  δια  του  παρόντος συνιστωμέ(Αντί για τη σελ. 594,01(δ)Σελ. 594,01(ε) Τεύχος 1102-Σελ. 25 Ταμεία Μονίμων Οδοστρωμάτων 23.Ζ.β.20-23 νης θέσεως, μιας προσωρινής τοιαύτης επί σχέσει ιδιωτικού δικαίου αορίστου χρόνου εκ των συσταθεισών δια των διατάξεων του άρθρ. 3 του Νόμ. 193/1975. 2.Προσόν διορισμού δια τον ανωτέρω Κλάδον ορίζεται το πτυχίον οιουδήποτε τμήματος Νομικής Σχολής ημεδαπού Πανεπιστημίου ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της Αλλοδαπής. Για τη σύνθεση του Διοικ. Συμβουλίου του ΕΤΜΟΑ βλ. άρθρ. 1 απόφ. Υπ. Προεδρ. Κυβερν. και Δημοσίων Έργων αριθ. ΕΔ2/59/ Φ.2.5./22-24 Ιουν. 1982 (ΦΕΚ Β΄ 433), (ανωτ. σελ. 90,363).

[Source: greek_legal_code_raptarchis | Tokens: 1723]